Il-kumpanija tas-sit soċjali Facebook qalet li ħadet sehem fi sforz biex 175 persuna ġew evakwati mill-Afganistan. Facebook qal li xi nies li jaħdmu magħha kienu abbord titjira lejn il-Messiku. Kelliem għal Facebook qal lill-BBC li "filwaqt li ridna ngħinu lill-impjegati ta' Facebook jitilqu mill-Afganistan, dħalna fi sforz biex ngħinu grupp ta' ġurnalisti u l-familji tagħhom li kienu f'periklu serju". Minħabba s-sitwazzjoni ta' sigurtà prekarja bħalissa fl-Afganistan, Facebook ma tax aktar dettalji dwar l-evakwazzjoni. Il-Gvern Messikan ikkonferma l-istqarrija ta' Facebook, u qal li fuq it-titjira kien hemm attivisti u ġurnalisti flimkien mal-familji tagħhom. Qal ukoll li l-grupp ta' nies evakwati wasal fil-Messiku l-Erbgħa li għadda "huwa magħmul minn ħaddiema tal-midja soċjali, attivisti, ġurnalisti indipendenti u familji, li jinkludu 75 tifel u tifla". Wara li t-Taliban ħa l-kontroll tal-Afganistan f'Awwissu li għadda, numru ta' kumpaniji multinazzjonali komplew jevakwaw mill-Afganistan. Afganistan issa f'idejn it-Taliban; kaos fl-ajruport Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6131b057b5b4f_rand.td-a-rec-img{text-align:left}.td_uid_3_6131b057b5b4f_rand.td-a-rec-img img{margin:0 auto 0 0}